คำนำ


แผนการดำเนินงาน  เป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสม และมีประสิทธิภาพ รวมทั้งยังเป็นเครื่องมือในการติดตามการดำเนินงาน และการประเมินผล ดังนั้นแผนการดำเนินงานจึงเป็นแผนที่แยกออกมาจากแผนพัฒนา และมีลักษณะเป็นแผนการดำเนินการ ซึ่งได้จัดทำหลังจากที่ได้มีการจัดทำงบประมาณรายจ่ายประจำปีแล้ว แสดงถึงเป้าหมาย รายละเอียด กิจกรรม งบประมาณ ระยะเวลาที่ชัดเจน และแสดงถึงการดำเนินงานจริง โดยรวบรวมจากทุกหน่วยงานที่จะเข้ามาดำเนินการในพื้นที่ของเทศบาลตำบลหัวไทร


เทศบาลตำบลหัวไทร  หวังเป็นอย่างยิ่งว่าเอกสารฉบับนี้ จะเกิดประโยชน์ต่อการติดตามและประเมินผลในการทำงานของ
เทศบาลตำบลหัวไทร ตลอดจนหน่วยงานที่เกี่ยวข้อง และตอบสนองต่อความต้องการของประชาชนในพื้นที่ได้อย่างยั่งยืนต่อไป

